《杨之美弹棋局歌》
宋代·刘攽

汉皇初厌蹙鞠劳，侍臣始作弹棋戏。东方诸公盛得名，魏文以来称绝技。

后宫妆奁乃可为，客著葛巾尤更奇。谁令朱墨异贵贱，百世纷纷无已时。

君从何处得此局，石理温华莹寒玉。山形四隤涧谷深，别将望秦森在目。

少年博戏日益新，古事不复传今人。君能兴此亦先觉，辟雍老儒悲绝学。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。